# Bandera del Brasil

La Bandera del Brasil està formada per un disc blau que representa un cel estrellat (que inclou la Creu del Sud) abastat per una banda corba inscrita amb el lema nacional "Ordem e Progresso" ("Ordre i progrés"), dins d'un rombe groc sobre un camp verd. El disseny original, amb 21 estrelles, va ser adoptat oficialment el 19 de novembre de 1889, quatre dies després de la Proclamació de la República, per substituir la bandera de l'Imperi del Brasil. El concepte fou obra del filòsof i matemàtic Raimundo Teixeira Mendes, amb la col·laboració de Miguel Lemos, Manuel Pereira Reis i Déco Villares. Amb els anys s'han incrementat els nombre d'estels: 22 el 1960, 23 el 1968 i 27 el 1992.

## Significat de la bandera

El cercle central representa el cel sobre Rio de Janeiro a les 8.30 h del matí del 15 de novembre de 1889, la data de la proclamació de la República. Les 27 estrelles corresponen a les constel·lacions de Procyon (α Canis Minoris), Canis Major, Canopus (α Carinae), Spica (α Virginis), Hydra, Crux, Sigma Octantis (σ Octantis; Estrella del pol sud), Triangulum Australe i Scorpius. Cadascuna de les 26 estrelles representa un estat de la Federació i la 27a estrella representa el Districte Federal.
La banda corbada significa la línia de l'Equador, i hi apareix el lema nacional: Ordem e Progresso ('Ordre i Progrés'). El fons verd i el rombe groc representen els recursos forestals i minerals.
La bandera del Brasil només es pot lluir horitzontalment.
Les estrelles que representen els estats del Brasil (excepte Sigma Octantis, que representa el Districte Federal) són:
| Estat | Estrella | Constel·lació | Mida |
| Amazones | Proció | Canis Minor (Cà Menor) | 1 |
| Mato Grosso | Sírius | Canis Major (Cà Major) | 1 |
| Amapá | Beta Canis Majoris (Murzim) | Canis Major (Cà Major) | 3 |
| Rondônia | Muliphen | Canis Major (Cà Major) | |
| Roraima | Delta Canis Majoris | Canis Major (Cà Major) | 2 |
| Estat de Tocantins | Èpsilon Canis Majoris | Canis Major (Can Major) | 2 |
| Pará | Spica | Verge | 1 |
| Piauí | Antares | Scorpius (Escorpio) | 1 |
| Maranhão | Graffias | Scorpius (Escorpí) | 3 |
| Ceará | Epsilon Scorpii | Scorpius (Escorpí) | 2 |
| Alagoas | Theta Scorpii (Sargas) | Scorpius (Escorpí) | 2 |
| Sergipe | Iota Scorpii | Scorpius (Escorpí) | 3 |
| Paraíba | Kappa Scorpii | Scorpius (Escorpí) | 3 |
| Rio Grande do Norte | Lambda Scorpii (Shaula) | Scorpius (Escorpí) | 2 |
| Pernambuco | Mu Scorpii | Scorpius (Escorpí) | 3 |
| Mato Grosso do Sul | Alfa Hydrae (Alphard) | Hydra (Hidra Mascle) | 2 |
| Estat d'Acre | Gamma Hydrae | Hydra (Hidra Mascle) | 3 |
| São Paulo | Acrux | Crux (Creu del Sud) | 1 |
| Rio de Janeiro | Becrux | Crux (Creu del Sud) | 2 |
| Bahia | Gacrux | Crux (Creu del Sud) | 2 |
| Minas Gerais | Delta Crucis | Crux (Creu del Sud) | 3 |
| Espírito Santo | Epsilon Crucis | Crux (Creu del Sud) | 4 |
| Rio Grande do Sul | Alfa Trianguli Australe | Triangulum Australe (Triàngle) | 2 |
| Santa Catarina | Beta Trianguli Australe | Triangulum Australe (Triàngle) | 3 |
| Paranà | Gamma Trianguli Australe | Triangulum Australe (Triàngle) | 3 |
| Estat de Goiás | Alfa Carinae (Canopus) | Carina (Quilla) | |
| Districte Federal | Sigma Octantis | Octans | 5 |

## Colors

Els colors de la bandera no estan especificats amb precisió en cap document legal. Els colors aproximats es mostren a continuació:
| Model de color | Verd | Groc | Blau | Blanc |
| CMYK | 100%, 0%, 100%, 0% | 0%, 13%, 100%, 0% | 100%, 67%, 0%, 54% | 0%, 0%, 0%, 0% |
| RGB | 0, 156, 59 | 255, 223, 0 | 0, 39, 118 | 255, 255, 255 |
| HTML | 009C3B | FFDF00 | 002776 | FFFFFF |

## Banderes històriques

* Regne Unit de Portugal, el Brasil i l'Algarve (1815-1825)
* Regne del Brasil (18 de setembre - 1 de desembre 1822)
* Primera bandera de l'Imperi del Brasil amb 19 estels (1822–1853)
* Segona bandera de l'Imperi del Brasil amb 20 estels (1853–1889)
* Bandera provisional de la República dels Estats Units del Brasil (15–19 novembre 1889)
* Bandera de la República del Brasil amb 21 estels (1889–1960)
* Segona versió amb 21 estels (1960–1968)
* Bandera de la República Federal del Brasil amb 23 estels (1968–1992)

## Banderes estatals

* Bandera de Bahia
* Bandera de Ceará
* Bandera del Districte Federal
* Bandera de Espírito Santo
* Bandera de l'Estat de Goiás
* Bandera de Maranhão
* Bandera de Mato Grosso
* Bandera de Mato Grosso do Sul
* Bandera de Minas Gerais
* Bandera de Pará
* Bandera de Paraíba
* Bandera de Paraná
* Bandera de Pernambuco
* Bandera de Piauí
* Bandera de Rio Grande do Norte
* Bandera de Rio Grande do Sul
* Bandera de Rondônia
* Bandera de Roraima
* Bandera de Santa Catarina
* Bandera de São Paulo
* Bandera de Sergipe
* Bandera de l'Estat de Tocantins

## Referències

* ↑ «Manual de Marca» (en portuguès). Ministério do Desenvolvimento Indústria e Comércio Exterior. Arxivat de l'original el 22 de juny 2003. [Consulta: 4 juliol 2022].
* ↑ «Brazil. The Colors» (en anglès). Flags Of The World. [Consulta: 4 juliol 2022].